
	Bucureşti,

	  26/1639



Către,
BIROUL PERMANENT AL CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru completarea art.3 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, trimis comisiei în vederea dezbaterii pe fond, cu adresa nr.PLx.500 din 9 noiembrie 2010.

PREŞEDINTE
Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T

asupra proiectului de Lege pentru completarea art.3 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre
În conformitate cu prevederile art.95 din Regulamentul Camerei Deputaţilor, republicat, cu modificările ulterioare Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 500 din 9 noiembrie 2010, cu dezbaterea pe fond, în procedură obişnuită, a proiectului de Lege pentru completarea art.3 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, înregistrată cu nr.26/1639 din 9 noiembrie 2010.

Potrivit prevederilor art.75 din Constituţia României, republicată, şi ale art. 92.alin.(9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 15 septembrie 2010.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.639/21.05.2010);

· avizul favorabil al Comisiei pentru sănătate şi familie (nr.28/279/18.11.2010);

· avizul favorabil al Comisiei pentru industrii şi servicii (nr.23/272/17.11.2010);
· avizul favorabil al Comisiei juridice, de disciplină şi imunităţi (nr.31/866/16.11.2010);
· punctul de vedere negativ al Guvernului nr.2042 din 9 august 2010.

Proiectul de lege are ca obiect de reglementare completarea art.3 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, precum şi a art.25 din Legea nr.360/2003 privind regimul substanţelor şi preparatelor chimice periculoase, în scopul protejării sănătăţii populaţiei, dar şi a zonelor turistice care ar putea fi afectate de construirea unor centre industriale producătoare de poluanţi sau substanţe chimice toxice în arealul teritorial al aglomerărilor urbane sau rurale, mai ales în zonele protejate natural sau aflate pe litoralul Mării Negre. 
In conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică, amenajarea teritoriului şi echilibru ecologic au examinat iniţiativa legislativă mai sus menţionată în şedinţele din 8 martie şi 5 aprilie 2011.

La lucrările comisiei au fost prezenţi 30 deputaţi, din totalul de 30 membri ai comisiei.
Prevederile prezentei propuneri legislative se regăsesc în proiectul de Lege  pentru modificarea art.32 alin.(3) din Ordonanţa de urgenţă a Guvernului nr.195/2005 privind protecţia mediului, care constituie sediul materiei, proiect adoptat de Comisie într-o şedinţă anterioară (Pl.x.501/2010 al aceluiaşi iniţiator) şi drept urmare iniţiativa legislativă rămâne fără obiect. In acelaşi timp se evită apariţia unei duble reglementări.
În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, respingerea  proiectului de Lege pentru completarea art.3 din Legea nr.597/2001 privind unele măsuri de protecţie şi autorizare a construcţiilor în zona de coastă a Mării Negre, 

În raport cu obiectul şi conţinutul reglementării, proiectul de lege face parte din categoria legilor ordinare.
	

PREŞEDINTE,
	

SECRETAR,

	

Sulfina BARBU
	Gheorghe CIOCAN


Întocmit,

Consilier- Monica DIMA

